|  |  |  |
| --- | --- | --- |
| **A tantárgy megnevezése:**  A kommunikáció interdiszciplináris területei | **Kód:**  NMG\_KO104K3 | **Kreditszám:**  3 |
| **A tantárgyért felelős szervezeti egység:** Kommunikáció Tanszék | **A kurzus jellege:**  előadás | **Kontaktóraszám:**  30 |
| **Előfeltételek:**  **–** | **Az értékelés formája:**  kollokvium |  |
| **Kompetenciák:**  **Tanári: 4., 5., 8., 9.**   * A tanulók műveltségnek, készségeinek és képességeinek fejlesztése a tudás felhasználásával * Az egész életen át tartó tanulást megalapozó kompetenciák fejlesztése * Szakmai együttműködés és kommunikáció * Önművelés, elkötelezettség a szakmai fejlődésre   **Szakterületi: 1., 2., 6.**   * + személyiség és az emberi jogok tiszteletére nevelés   + nemzeti identitás, a történelmi és az állampolgári tudat erősítése   + humánus, értékeket védő magatartás fejlesztése   ***Tudás***  A hallgató ismerje a kommunikáció fogalmának eltérő diszciplináris beágyazottságát és megközelítéseit, valamint képes legyen értelmezni és összevetni ezeket.  Képes legyen bemutatni a kommunikáció kutatásának, eredményeinek kiválását a kapcsolódó társadalomtudományokból (szociológia, pszichológia, nyelvészet, filozófia, antropológia, jog, közgazdaságtan, politológia).  Rendelkezzen ismeretekkel abban a tekintetben, hogy miként kapcsolódik a kommunikáció az alkalmazott médiatudományhoz, művészetekhez.  Képes legyen ezen ismeretek kifejtésére és továbbadására.  ***Attitűdök/nézetek***  A kurzus elvégzése után a hallgató legyen képes átlátni a kommunikációs kutatások sokszínűségét, s képes legyen az adott diszciplináris környezetben értelmezni az újabb kutatások eredményeit.  ***Képességek***  Képes az eltérő tudományterületek sajátos szemléletmódját átlátni.  Értelmezni tudja a kommunikáció rendkívül fontos szerepét, melyet a pedagógusmesterségben betölt.  **Cél:**  A stúdium során a hallgató megismeri azt az interdiszciplináris környezetet, amelyből kivált a kommunikációelmélet. Megismeri a szociológia témakörén belül azon társadalomelméleteket, melyek megalapozzák a társadalmi kommunikáció és a nyilvánosság elméleti kérdéseit. Kulturális antropológiából külön hangsúlyt kap a naturalista és a relativista megközelítés. A pszichológia területéről, különösen a szociálpszichológiáéról a társas befolyásolás elméletét ismerik meg a hallgatók. A nyelvészeti, nyelvfilozófiai hagyomány tárgyalásánál a hallgatók ismereteit a modern pragmatika kérdéseinek tárgyalásáig visszük. S nem utolsó sorban megismerkedik azon kapcsolódási lehetőségekkel, melyek a művészetekhez (alkalmazott, média és előadó) kötik a kommunikációt.  **Tartalom:** A társadalmi kommunikáció rétegződése és csatornái. A munka és a szabadidő. Testkultúra, élménykeresés és szórakozás Az egyéni és csoportérdekek érvényesítése, társadalmi konfliktusok. Közgondolkodás és ideológia. A kommunikáció tematikus felvetése a nyelvtudományban, az általános, alkalmazott illetve a leíró nyelvészetben. A kommunikáció nyelvészeti elemzésének lehetőségei.  A kommunikációelmélet filozófiai háttere. A nyelvfilozófiai gyökerektől (Wittgenstein) a pragmatizmusig (Austin, Searle, Grice). A társadalomelméletek és a nyilvánosság kapcsolata, leírási és elemzési módszerei. (Chicagói iskola, Parsons, Habermas, Luhmann) A tömegkommunikáció szociológiai elméletei és leírásai. Az empirikus és az elméleti szociológiai megközelítések relevanciája. Tömegkommunikáció és globalizáció.  Mozgóképelméletek és vizuális kommunikációs kutatások. A filmnyelv kommunikatív bemutatása és elemzésének lehetőségei. A kommunikáció kultúraelméleti megközelítései. Antropológiai kommunikáció-felfogások, a naturalista (kognitív) és a relativista irány. A kultúraközi kommunikáció a globalizálódó világban.  A pszichológia, szociálpszichológia elméletek relevanciája a kommunikációelméletben. Az észleléstől a feldolgozáson át az interperszonális befolyásolásig.  A politológia és a kommunikációelmélet határterületei. A közéleti-politikai kommunikáció sajátosságai, a kampánykommunikáció. A hatalom kommunikációja. Kommunikáció a közigazgatásban.  A kommunikáció kérdése a közgazdaságtanban. Marketing-, reklámkommunikáció és Public Relations. A média-gazdaságtan területei. A kommunikáció jogi és etikai vetületei. A kommunikációs és információs jogok és a szólásszabadság kérdései. Médiajog és médiaetika.  A pedagógiai elméletek kommunikációelméleti megközelítései. Kommunikáció az iskolában, pedagógiai kommunikáció.  A kommunikációelméleti integráció lehetőségei az eltérő diszciplínák előterében.  **Módszerek:** előadás, forráselemzés  **Követelmények, a tantárgy teljesítésének feltételei:** kollokvium (szóbeli vizsga) az előadás és a kötelező irodalom anyagából. | | |
| **Irodalom:**   1. Griffin, Em: Bevezetés a kommunikációelméletbe. Harmat Kiadó, Budapest, 2001. 2. McQuail, Denis: A tömegkommunikáció elmélete. Osiris Kiadó, Budapest, 2003. (Kijelölt fejezetek) 3. Terestyéni Tamás: Kommunikációelmélet. A testbeszédtől az internetig. AKTI-Typotex Kiadó, Budapest, 2006 4. Gálik Mihály, Médiagazdaságtan I-II. Aula Kiadó 1997. 5. Geertz, Clifford, Az értelmezés hatalma (szerk. Niedermüller Péter), Budapest: Osiris-Századvég 1994 6. Halmai Gábor: A véleményszabadság határai. Atlantisz Kiadó 1994. 7. Kerekes Zsuzsa – Zsombor Ferenc: Az információs jogok és a sajtó. A média lehetőségei és korlátai. INDOK 1999. 8. Sperber, Dan: A kultúra magyarázata Budapest: Osiris Zsebkönyvtár 2001. 9. Wessely A. (szerk.) A kultúra szociológiája. Osiris 1998. 10. Hardt H.: Critical Communication Studies. London, New York: Routledge, 1991. | | |
| **Tantárgyfelelős:** Dr. Varga Gyula PhD főiskolai tanár  **Oktatók:** Dr. Varga Gyula PhD főiskolai tanár | | |